|  |  |
| --- | --- |
|  | **РЕПУБЛИКА БЪЛГАРИЯ**Министерство на здравеопазванетоРегионална здравна инспекция-Добрич**СЕДМИЧЕН ОПЕРАТИВЕН БЮЛЕТИН НА РЗИ-ДОБРИЧ****за периода – 12.05.2025 – 18.05.2025 г. (20- та седмица)** |

**ЕПИДЕМИОЛОГИЧНА ОБСТАНОВКА ЗА ОБЛАСТ ДОБРИЧ**

През периода са регистрирани общо 105 случая на заразни заболявания, от които:

1. Грип и остри респираторни заболявания (ОРЗ) - 58 случая.

Общата заболяемост от грип и ОРЗ за областта е 81,96 %оо на 10000 души.

 Регистрирани ОРЗ по възрастови групи през периода:

|  |  |  |  |  |  |  |
| --- | --- | --- | --- | --- | --- | --- |
|  0-4 г. | 5-14 г. | 15-29 г. | 30-64 г | +65 г. | общо | Заболяемост %оо |
| 18 | 16 | 11 | 8 | 5 | 58 | 81,96 %оо |

1. Въздушно-капкови инфекции - 42 случая: варицела, скарлатина и COVID-19;
2. Трансмисивни инфекции - 1 случай на марсилска треска;
3. Чревни инфекции - 4 случая: колиентерит, салмонелоза и йерсиниоза;
4. Няма регистрирани случаи на коклюш и морбили;
5. На територията на област Добрич през отчетния период няма регистрирани хранителни взривове.

**ДИРЕКЦИЯ „НАДЗОР НА ЗАРАЗНИТЕ БОЛЕСТИ”**

Извършени са 27 проверки – за спазване на противоепидемичния режим при работа са проверени 4 общопрактикуващи лекари, като 3 от тях са проверени и за дейността им по имунопрофилактика, 4 стоматолози, 11 здравни кабинета към ДГ и училища, 1 СМДЛ и 7 отделения в МБАЛ.

Епидемиологичните проучвания на регистрирани заразни болести са 47 бр.

Лабораторен контрол на противоепидемичния режим в детски градини и лечебни заведения – 445 бр. с 3 положителни резултата, както следва:

* 249 бр. микробиологични и паразитологични проби с 3 положителни резултата;
* 196 бр. проби околна среда без положителни резултати.

**През** **консултативния кабинет по СПИН /КАБКИС/** е преминало 1 лице.

**ДИРЕКЦИЯ „МЕДИЦИНСКИ ДЕЙНОСТИ”**

Подготвени и изпратени документи в Изпълнителна агенция „Медицински надзор“ документи за промяна в обстоятелствата на 1 лечебно заведение за извънболнична помощ.

Извършени са 6 проверки в МБАЛ Добрич, МБАЛ-Балчик и МБАЛ-Каварна по реда на Наредба №3/2019г. за медицинските дейности извън обхвата на задължителното здравно осигуряване, за които министерството на здравеопазването субсидира лечебни заведения, и за критериите и реда за субсидиране на лечебни заведения.

Постъпили и обработени 10 бр. съобщения за смърт.

Издадени заповеди за промяна на състава на ЛКК - 2 бр.

Приети и обработени жалби – 5 бр. против експертни решения и 2 бр. обжалвани болнични листи.

За периода в Регионалната картотека на медицинските експертизи (РКМЕ) са приети и обработени 101 бр. заявления – декларации, от които:

* 9 бр. за продължаване на временна нетрудоспособност;
* 92 бр. за освидетелстване и преосвидетелстване;

Дигитализирани са в Информационната система за контрол на медицинските експертизи – 151 бр. медицински експертни досиета /МЕД/, както следва:

* 92 бр. дигитализирани медицински досиета по подадени заявления-декларации за освидетелстване и преосвидетелстване */от приемна, поща, куриер и др./*;
* 10 бр. дигитализирани медицински досиета приети от ТЕЛК и НЕЛК;
* 59 бр. дигитализирани МЕД от архива на РКМЕ;

Проверени и предоставени за разглеждане на МК на ТП на НОИ – гр. Добрич – 116 бр. експертни решения.

Прибрани за съхранение МЕД в картотеката – 430 бр.

Издадени 5 бр. заверени преписи от експертни решения.

Изпратени 3 бр. писма до граждани за непълнота в изпратените документи за освидетелстване.

Извършени справки по телефона и в РКМЕ на граждани, относно въпроси свързани с медицинската експертиза и подаване на документи за освидетелстване - 91 бр.

Изготвени преписки за работодатели и др. заинтересовани страни – 115 бр.

**ДИРЕКЦИЯ „ОБЩЕСТВЕНО ЗДРАВЕ”**

**Предварителен здравен контрол:** **1** експертен съвет при РЗИ-Добрич. Разгледани са **13** проектни документации, издадени са **6** становища по процедурите на ЗООС и **7** здравни заключения. Взето е участие в 1 ДПК Представител на РЗИ-Добрич е взел участие в заседание на Областната комисия по промяна предназначението на земеделски земи. Извършени са **4** проверки на обекти с обществено предназначение (ООП) в процедура по регистрация, вкл. и по предписания. Издадени са **2** предписания за предприемане на задължителни хигиенни мерки. Регистрирана са **4** обекта с обществено предназначение.

През периода са извършени общо **92 проверки** по текущия здравен контрол в обекти с обществено предназначение, проконтролирани са: 9 бутилирани води в търговската мрежа и 12 стоки (химични смеси) със значение за здравето в обекти за търговия с химични смеси.

Реализирани насочени проверки **168**: **88** от тях са извършени във връзка с контрола по тютюнопушенето и продажбата на алкохол; **11** – по спазване забраната за продажба и употреба на диазотен оксид (райски газ); **55** - контрол върху ДДД-мероприятията; **2** – по изпълнение на предписания; **3** – по спазване на седмично учебно разписание; **2** – съвместни провеерки с ОД на МВР-Добрич; проверени са **7** лични здравни документации относно спазване изискванията на Наредба № 15/27.06.2006 г. за здравните изисквания към лицата, работещи в тях.

**Лабораторен контрол:**

Питейни води: физико-химичен и микробиологичен контрол – **8** бр.проби, които са стандартни.

Във връзка с насочен здравен контрол са изследвани по микробиологични показатели **4** бр. проби, от тях **1** проба не съответства по показатели „Колиформи“ и „Ешерихия коли“.

Минерална вода: не е пробонабирана.

Води за къпане: не са пробонабирани.

Козметични продукти: физико-химичен контрол – **1** проба, която се разработва за съдържание на тежки метали.

Биоциди и дезинфекционни разтвори: не са пробонабирани.

Физични фактори на средата: не са измервани.

По отношение на констатираните отклонения от здравните норми са предприети следните **административно-наказателни мерки:**

**-** издадени са **3** предписания за провеждане на задължителни хигиенни мерки и **1** предписание за спиране експлоатацията на ООП;

- издадени са **2** заповеди - една за спиране експлоатацията на обект с обществено предназначение и една за спиране реализацията на стоки със значение за здравето (химични смеси);

- съставен е **1** акт за установено административно нарушение на физическо лице.

**Дейности по профилактика на болестите и промоция на здравето (ПБПЗ):**

Проведени са **13 лекции и обучения** с обхванати **338** лица в детски и учебни заведения на територията на гр. Добрич и гр. Каварна. Дейностите са по Национална програма за профилактика на хроничните незаразни болести, Националната програма за превенция и контрол на ХИВ и СПИ 2021-2025 г. и Национална програма за подобряване на детското и майчино здраве 2021 – 2030 г. Предоставени са **190** бр. здравно-образователни материали и **350** бр. презервативи. Оказани са **13** методични дейности на **13** лица (медицински специалисти и педагози).

Във връзка с дейности за подобряване на сексуалното и репродуктивното здраве са проведени **2** лекции и обучения с **48** лица, предоставени са **10** бр. здравно-образователни материали. Оказани са **4** методични дейности на **4** лица.

Във връзка с дейности по профилактика на наркоманиите за проведени **2** лекции с **50** лица, предоставени са **10** бр. здравно-образователни материали.

Проведени са **6** масови прояви със **635** участници по повод отбелязване на 18.05. - Ден за съпричастност със засегнатите от ХИВ/СПИН и 31.05. - Световен ден без тютюнопушене.

Изготвен е информационен бюлетин по повод 18.05.2025 г. – Ден за съпричастност със засегнатите от ХИВ/СПИН, който е публикуван на интернет страницата на инспекцията и е разпространен до всички регионални медии.

Проведено е бдение със запалени свещи като знак на почит към жертвите на СПИН и подкрепа на близките им, изразяване съпричастността към засегнатите от болестта и към проблема ХИВ/СПИН.

**СЕДМИЧЕН ОТЧЕТ ПО СПАЗВАНЕ ЗАБРАНАТА ЗА ТЮТЮНОПУШЕНЕ**

За периода **12.05.2025 – 18.05.2025 г.** по чл. 56 от Закона за здравето са извършени **72** проверки в **72** обекта (8 детски и учебни заведения, 1 лечебно и здравно заведение, 57 други закрити обществени места по смисъла на § 1а от допълнителните разпоредби на Закона за здравето, 6 открити обществени места). Не са констатирани нарушения на въведените забрани и ограничения за тютюнопушене в закритите и някои открити обществени места. Няма издадени предписания и актове.

